Hrvatima je glazba iznimno važna. Slušamo je svakog dana i prati nas u svim situacijama. Ono što znamo, potvrdilo je prvo Istraživanje o navikama slušanja glazbe u Hrvatskoj, koje su proveli Hrvatska diskografska udruga i Hrvatska udruga poslodavaca.

Više od 95 posto Hrvata svakodnevno sluša glazbu, a podjednako vole domaću i stranu. Istraživanje je provedeno u svim regijama na reprezentativnom uzorku građana, u dobi od 15 do 64 godine.

Radio je i dalje glavni medij kad je u pitanju glazba. Tako su ispitanici rekli kako im je, uz Internet, radio najdraži medij za slušanje glazbe.

Radio svakodnevno sluša čak 78 posto građana Hrvatske, a tjedno se ta brojka vrti oko visokih 90 posto. Radio prednjači i kad je u pitanju otkrivanje nove glazbe.

Podijeli ovu objavu

Viber icon Viber